Dimitrie Cantemir
Store norske leksikon,Historie,Verdens historie og samtidshistorie,Europa,Romanias historie
Dimitrie Cantemir var en rumensk fyrste av gammel adelsslekt fra Moldova. Han var fyrste av Moldova i 1693 og i 1710–1711.
Da tyrkerne ikke ville gi ham fyrsterangen også i Valakia, allierte han seg med Peter den store, men russiske tilbakeslag i krigen mot Tyrkia gjorde at han flyktet til Russland, hvor han som Peters fortrolige levde resten av sitt liv. Han fikk store gods i Ukraina og døde i Kharkov.Cantemir var meget lærd, talte og skrev 11 språk og etterlot seg vitenskapelige verker om sitt lands historie og geografi (blant annet Descriptio Moldaviae) og om tyrkerrikets vekst og forfall (Historia incrementorum atque decrementorum Aulae Othomanicae). Det sistnevnte ble oversatt til engelsk, tysk og fransk. Det var det viktigste verk om Tyrkia før 1800-tallet og ble lest og beundret blant annet av Voltaire og Byron. Les mer i Store norske leksikon Romanias historie